สวัสดีค่ะ ดิฉันกลัวเป็นเกาท์มากค่ะ คือปวดมากตรงนิ้วเท้าข้างซ้าย ตรงจมูกเท้านิ้วชี้ค่ะ ไม่บวม ไม่แดง แต่ปวดจนลงน้ำหนักไม่ได้เลยค่ะ เป็นครั้งแรกตั้งแต่เดือนที่แล้วจำได้ว่าอุ้มเด็กน่ำหนัก 35 แล้วรีบๆเดิน หลังจากนั้นก็ปวด แดงนิดๆ สามวันก็ดีขึ้น พอเดินเยอะๆก็ปวดอีกแต่พอไม่เดินก็หาย สักอาทิตย์นึงใช้งานเท้าเยอะๆก็ปวดอีกแล้วค่ะ ยิ่งยกของหนักๆก็จะเจ็บอีกแต่นอนตื่นก็หาย นี่ก็หายไปแล้วสองสัปดาห์ เป็นอีกแล้วค่ะ ไม่รู้เพราะยกของหนักอีกหรือเปล่า ก่อนเจ็บจะเจ็บใต้ฝ่าเท้าตรงหน้าเท้าก่อน แล้วอีกวันจะเริ่มเจ็บตรงที่เดิม ตรงนิ้วนี้ ไม่รู้ว่าเป็นอะไรค่ะ กลัวเป็นเกาท์มาก
สวัสดีค่ะ เก๊าท์ (Gout) เป็นโรคข้ออักเสบที่ทำให้มีอาการปวดแสบร้อน บวม แดงตามข้อต่ออย่างเฉียบพลันเป็นระยะ ๆ เกิดจากการมีกรดยูริคสูงในเลือด อาจเกิดขึ้นกับข้อต่อเดียวหรือหลายข้อต่อพร้อมกัน ตำแหน่งที่พบได้บ่อยคือตรงบริเวณนิ้วโป้งเท้า มักมีอาการปวด บวม แดง มากจากอาการดังกล่าวมานั้นอาจเป็นข้ออักเสบจากโรคเก๊าท์ หรือโรคอื่นๆเช่น รูมาตอย เส้นเอ็นบริเวณข้อเท้าอักเสบ กล้ามเนื้ออักเสบ มีการติดเชื้อที่ข้อ เป็นต้นแนะนำพบแพทย์เพื่อตรวจเพิ่มเติมให้ได้การวินิจฉัยที่แน่นอน หากข้อเริ่มมีอาการปวด บวม แดง ร้อน มีไข้ร่วมด้วยควรรีบไปค่ะการดูแลตัวเองเบื้องต้น พักการใช้งานบริเวณที่เป็น หลีกเลี่ยงการเดินมากๆหรือการลงน้ำหนัก รับประทานยาแก้ปวดถ้าปวด รับประทานอาหารที่มีประโยชน์ต่อสุขภาพและควรงดการดื่มแอลกอฮอล์ และตรวจระดับกรดยูริคประจำปีสม่ำเสมอ